অমরবাবুর অভিযোগ থানা কোনও ব্যবস্থা না নেওয়ায় বাধ্য হয়ে ২০১৬ সালের ২৭ জুন বর্ধমান সিজেএম আদালতে রোজভ্যালির বিরুদ্ধে তাঁর জমানো টাকা ফেরতের দাবিতে মামলা করেন তিনি। সিজেএম তদন্তের জন্য মেমারি থানার ওসিকে নির্দেশ দেন। তদন্তে নেমে পুলিশ সংস্থার এজেন্ট উত্তম কুমার বাগকে গ্রেপ্তার করে। আদালতের অনুমতিক্রমে কলকাতার এসএসকেএম গিয়ে রোজভ্যালি কর্তাকে জিজ্ঞাসাবাদও করেন তদন্তকারী অফিসার রামেশ্বর মাহাত। তদন্ত সম্পূর্ণ করে চার্জশিট পেশ করেন তদন্তকারী অফিসার।